U-I-282/06
Natisni
Opravilna št.:
U-I-282/06
Datum odločitve:
13. 3. 2008
ECLI:
ECLI:SI:USRS:2008:U.I.282.06
Akt:
Stanovanjski zakon (Uradni list 69/03) (SZ), 22., 30. in 182. čl.
Izrek:
Pobuda za začetek postopka za oceno ustavnosti 22., 30. in 182. člena Stanovanjskega zakona (Uradni list 69/03) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Pavel Sijanta, Ljubljana
Datum vloge:
11. 5. 2006
Vrsta odločitve:
sklep
Vrsta rešitve:
zavrženje
Dokument:
US28033
Dokument v PDF obliki:
U-I-282-06.pdf
105 KB
Prenesite datoteko
U-I-282/06-5
13. 3. 2008
SKLEP
Ustavno sodišče je v postopku za preizkus pobude Pavla Sijanta, Ljubljana, na seji 13. marca 2008
sklenilo:
Pobuda za začetek postopka za oceno ustavnosti 22., 30. in 182. člena Stanovanjskega zakona (Uradni list 69/03) se zavrže.
Obrazložitev
1. Pobudnik v vlogi, ki jo imenuje ustavna pritožba, izpodbija v izreku tega sklepa navedene določbe Stanovanjskega zakona (v nadaljevanju – SZ-1). Te se nanašajo na preoblikovanje skupnih delov v večstanovanjski stavbi (22. člen SZ-1), delitev stroškov upravljanja (30. člen SZ-1) in na določitev solastniških deležev (182. člen SZ-1). Iz laične pobude izhaja, da je za pobudnika sporno zaračunavanje višjih stroškov za ogrevanje stanovanj, do česar naj bi prihajalo zaradi težav pri sklepanju pogodbe o medsebojnih razmerjih med etažnimi lastniki.
2. Pobudo za začetek postopka za oceno ustavnosti in zakonitosti da lahko, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Pobudnik ni izkazal, da bi izpodbijane določbe SZ-1 kakorkoli posegale v njegov pravni položaj, saj ni izkazal, da je lastnik ali najemnik stanovanja, kjer bi bile lahko izpodbijane določbe SZ-1 sploh uporabljene. Zato je Ustavno sodišče njegovo pobudo zavrglo. Ob tem Ustavno sodišče še opozarja, da je v sklepu št. U-I-275/07 z dne 22. 11. 2007 (Uradni list RS, št. 110/07) sprejelo stališče, da se v primerih, ko izpodbijani predpis ne učinkuje neposredno, lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbi pod pogoji iz 50. do 60. člena ZUstS.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik Jože Tratnik ter sodnice in sodniki dr. Janez Čebulj, dr. Zvonko Fišer, mag. Marta Klampfer, mag. Marija Krisper Kramberger, mag. Miroslav Mozetič, dr. Ciril Ribičič in dr. Mirjam Škrk. Sklep je sprejelo soglasno.
Jože Tratnik
Predsednik